**Výzva na predloženie ponuky**

v zmysle § 117 zákona č. 343/2015 Z. z. o verejnom obstarávaní a o zmene a doplnení niektorých zákonov

1. **Identifikácia verejného obstarávateľa**

|  |  |
| --- | --- |
| Názov: | LESY Slovenskej republiky, štátny podnik (ďalej len „LESY SR“) |
| Sídlo: | Námestie SNP 8, 975 66 Banská Bystrica |
| Organizačná zložka: | LESY Slovenskej republiky, štátny podnik |
|  | organizačná zložka Východ |
| Sídlo: | Jovická 2, 048 01 Rožňava |
| Právne zastúpený: | Ing. Ján Vavrek – riaditeľ OZ |
| IČO: | 36038351 |
| DIČ: | 2020087982 |
| IČ ­DPH: | SK2020087982 |
| Štát: | Slovensko |

|  |  |
| --- | --- |
| Druh obstarávajúceho subjektu: | verejný obstarávateľ |
| Zatriedenie obstarávajúceho subjektu podľa zákona: | podľa § 7, ods. 1, písm. d) |
| Adresa hlavnej stránky verejného obstarávateľa (URL): | www.lesy.sk |
| Adresa stránky, kde je možný prístup k dokumentácií VO: | https://www.uvo.gov.sk/vyhladavanie-profilov/zakazky/3951 |
| Komunikačné rozhranie: | https://josephine.proebiz.com |

Kontaktná osoba pre verejné obstarávanie:

|  |  |
| --- | --- |
| Meno a priezvisko: | Ing. Igor Nemec |
| Telefón: | 0918 333822 |
| E-mail: | igor.nemec@lesy.sk |

1. **Predmet zákazky:**

*Lesnícke služby v ťažbovom procese na OZ Sobrance, VC Slanec II* - výzva č. 8

1. **Použitý postup zadávania zákazky:**

Zákazka podľa ustanovenia § 117 zákona č. 343/2015 Z. z. o verejnom obstarávaní a o zmene a doplnení niektorých zákonov, v znení neskorších predpisov

1. **Predpokladaná hodnota predmetu zákazky v tejto výzve:**

Suma: 175 871,76 EUR bez DPH

1. **Typ zmluvy:**

Zmluva o dielo uzatvorená podľa zákona č. 513/1991 Zb. Obchodný zákonník, v znení neskorších predpisov

1. **Kód predmetu zákazky podľa platných klasifikácií - Spoločný slovník obstarávania (CPV):**

|  |  |
| --- | --- |
| **Hlavný slovník** | **Doplnkový slovník** |
| 77211000-2 Služby súvisiace s ťažbou dreva | nevyžaduje sa |
| 77230000-1 Služby súvisiace s lesníctvom |

1. **Komplexnosť zákazky:**

Verejný obstarávateľ neumožňuje rozdeliť predmet zákazky. Uchádzač musí predložiť ponuku na celý predmet zákazky.

1. **Možnosť predloženia variantných riešení:**

Uchádzačom sa neumožňuje predložiť variantné riešenie vo vzťahu k požadovanému predmetu zákazky.

Ak súčasťou ponuky bude aj variantné riešenie, variantné riešenie nebude zaradené do vyhodnotenia a bude sa naň hľadieť, akoby nebolo predložené.

1. **Subdodávky**

Uchádzač/dodávateľ môže zabezpečiť realizáciu časti plnenia alebo vybraných častí plnenia prostredníctvom tretích osôb. Uchádzač/dodávateľ pritom zodpovedá objednávateľovi tak, ako by realizoval predmet zákazky sám.

Uchádzač/dodávateľ je povinný k uplatňovaniu subdodávateľov dodržať príslušné ustanovenia zákona č. 343/2015 o verejnom obstarávaní a o zmene a doplnení niektorých zákonov v platnom znení (ďalej „ZVO“ alebo „zákon“). Subdodávatelia uchádzača, uvedení v ponuke ako aj v zmluve musia spĺňať podmienky účasti podľa § 32, ods. 1 ZVO. Uchádzač/dodávateľ je povinný uviesť údaje o subdodávateľoch v rozsahu podľa § 41, ods. 3 a ods. 4 ZVO, t. j. obchodné meno, sídlo a údaje o osobe oprávnenej konať za subdodávateľa. U subdodávateľa nesmú existovať dôvody na vylúčenie podľa § 40, ods. 6 písm. a) až písm. h) a § 40 ods. 7 ZVO v zmysle Zákona č. 343/2015 ZVO. Týmto nie je dotknutá zodpovednosť uchádzača/dodávateľa za plnenie predmetu dohody. Nedodržanie postupu v zmysle tohto článku považuje objednávateľ za porušenie zmluvných podmienok s následným uplatnením zmluvných pokút.

V prípade zámeru uplatniť nového subdodávateľa prípadne uplatniť zmenu pôvodného subdodávateľa je predávajúci povinný min. 5 pracovných dní vopred predložiť verejnému obstarávateľovi na schválenie každého subdodávateľa a uviesť presný rozsah a popis časti plnenia, ktorý bude subdodávateľom realizovaný. Predávajúci je povinný za nového subdodávateľa dodržať všetky podmienky podľa tohto bodu. Predávajúci nie je oprávnený bez písomného súhlasu objednávateľa previesť svoje práva a záväzky podľa tejto zmluvy na nového subdodávateľa. Nedodržanie postupu v zmysle tohto článku považuje objednávateľ za porušenie zmluvných podmienok s následným uplatnením zmluvných pokút.

Kupujúci si vyhradzuje právo na posúdenie a schválenie zmeny subdodávateľa/ľov.

Pravidlo pre zmenu subdodávateľov počas plnenia zmluvy je nasledovné: subdodávateľ musí byť odsúhlasených obidvoma zmluvnými stranami.

Subdodávateľom na účely tejto zmluvy je hospodársky subjekt, ktorý uzavrie alebo uzavrel s predávajúcim/dodávateľom písomnú odplatnú zmluvu na plnenie určitej časti zákazky. Hospodárskym subjektom je fyzická osoba, právnická osoba alebo skupina takýchto osôb, ktorá na trh dodáva tovar, uskutočňuje stavebné práce alebo poskytuje službu.

1. **Osobitné podmienky plnenia zmluvy (tzv. doložka plnenia zmluvy)**

Úspešný uchádzač sa zaväzuje, že ako dodávateľ predmetnej zákazky, zriadi transparentný bankový účet, ktorý bude vytvorený výlučne k platobným transakciám súvisiacim s predmetom obstarávania a bude poskytovať informácie o tom, že verejný obstarávateľ zaplatil úspešnému uchádzačovi - dodávateľovi.

Cieľom tohto aspektu je dôraz verejného obstarávateľa na kontrolu dodržiavania korektných vzťahov v dodávateľskom reťazci, najmä vo vzťahu k platobným podmienkam, resp. kontrolu úhrad dodávateľa svojim zazmluvneným subdodávateľom.

Verejný obstarávateľ je kedykoľvek oprávnený vyžadovať od dodávateľa preukázanie plnenia povinnosti voči svojim subdodávateľom.

Z prehľadu transparentného účtu musia byť pri odchádzajúcich platobných transakciách jednoznačne identifikovateľné tieto parametre: výška platobnej transakcie / dátum vykonania platobnej transakcie / IČO alebo meno subjektu, ktorému je platobná transakcia vykonaná, / číslo bankového účtu uvedeného subjektu.

Dodávateľ je povinný uhrádzať všetky platby svojim subdodávateľom, do 5 pracovných dní odo dňa pripísania platby na účet zo strany verejného obstarávateľa.

Pokiaľ si dodávateľ neplní svoje finančné záväzky voči subdodávateľom, verejný obstarávateľ nebude ďalej uhrádzať svoje záväzky voči dodávateľovi a zároveň nie je za tejto situácie v omeškaní s platbami.

1. **Opis zákazky:**

Lesnícke služby v ťažbovom procese na účely tohto verejného obstarávania predstavujú proces zahrňujúci výrub stromov, sústreďovanie dreva na odvozné miesto a manipuláciu drevnej hmoty na odvoznom mieste. Ide o odbornú činnosť zameranú na trvalo udržateľné hospodárenie v lesoch takým spôsobom a v takom rozsahu, aby sa uchovala ich biologická diverzita, odolnosť, produkčná a obnovná schopnosť, životnosť a schopnosť plniť funkcie lesov. Ide o diferencované hospodárenie v lesoch, pri ktorom sa zohľadňujú rozmanité prírodné, porastové, hospodárske, ekonomické a spoločenské podmienky a požiadavky uplatnené pri vyhotovení a realizácií programu starostlivosti o lesy a postupy podľa osobitných predpisov pri odstraňovaní následkov mimoriadnych okolností a nepredvídaných škôd na lesoch.

Konkrétne kombinácie technológií pre jednotlivé porasty sú uvedené v prílohe č. 1 tejto výzvy „Rozsah zákazky a cenová ponuka“.

Popis technológii je v nasledujúcej tabuľke:

|  |  |  |  |  |
| --- | --- | --- | --- | --- |
|  | **Číslo položky** | **Jednotlivé technológie**  **ťažbového procesu** | **t. j.** | **Opis jednotlivej technológie ťažbového procesu** |
| Ťažbová činnosť | 1 | Spílenie stromu | m3 | Vstup do porastu, vyhľadanie označeného stromu na stínku. Obhliadka miesta vykonania stínky, určenie smeru stínky a pádu stromu s ohľadom na nepoškodenie okolitého porastu. Úprava okolia miesta stínky. Určenie smeru ústupu od padajúceho stromu, vyčistenie ústupovej cesty. Odstránenie prekážajúceho podrastu. Odstránenie koreňových nábehov. Vykonanie zárezu, vykonanie hlavného rezu, vychýlenie stromu do smeru pádu stromu. Odrezanie vzniknutého nedorezu, zarovnanie spodného čela stromu. Vyzdravenie časti kmeňa priečnym rezom, ktorá je poškodená nadmernou hnilobou alebo dutinou a nie je vhodná na výrobu sortimentov |
| 2 | Odvetvovanie spíleného stromu | m3 | Odvetvovanie spíleného stromu odstránením všetkých vetiev a ich zbytkov na strome tak, aby na kmeni stromu nezostali žiadne zvyšky po vetvách. Hrča po odstránení vetvy nesmie prečnievať nad úroveň povrchu kmeňa. Odrezanie vrcholca stromu v mieste hrúbky 7 cm. Prerezanie vetiev pre uvoľnenie prirodzeného zmladenia z pod ťažbových zbytkov. |
| 3 | Rozrez na sortimenty alebo prepravné dĺžky pri pni | m3 | Skrátenie odvetveného kmeňa pri pni na časti (sortimenty alebo prepravné dĺžky) podľa požiadaviek objednávateľa. |
| 4a | Približovanie drevnej hmoty približovacím prostriedkom UKT, ŠLKT a pásový traktor | m3 | Uchytenie kmeňa alebo časti kmeňa stromu do približovacieho prostriedku a jeho transport po určenej trase na VM alebo OM. |
| 4b | Približovanie drevnej hmoty lanovkovou technológiou | m3 | Montáž a demontáž lanového systému. Uchytenie kmeňa alebo časti kmeňa stromu do lanového systému . Priblíženie kmeňa stromu z miesta stínky na vývozné miesto (ďalej len VM) alebo odvozné miesto (ďalej len OM). Z VM bude ďalej drevná hmota priblížená špeciálnym lesným kolesovým traktorom (ďalej len ŠLKT) alebo univerzálnym kolesovým traktorom (ďalej len UKT) alebo vývoznou súpravou (ďalej len VS) na odvozné miesto. |
| Ťažbová činnosť | 4c | Približovanie drevnej hmoty vývoznou súpravou (VS) alebo iným dopravným prostriedkom | m3 | Naloženie kmeňa alebo časti kmeňa stromu na VS a jeho priblíženie od pňa na VM alebo OM, z VM na OM alebo z OM na OM s VS alebo iným dopr. prostriedkom podľa požiadaviek odberateľa. |
| 4d | Približovanie drevnej hmoty koňmi | m3 | Uchytenie kmeňa alebo časti kmeňa stromu do poťahu a jeho priblíženie od pňa na VM alebo OM podľa požiadaviek odberateľa. |
| 4e | Približovanie drevnej hmoty – ručné spúšťanie | m3 | Príprava kmeňa na ručné spúšťanie a jeho spustenie po svahu na VM alebo OM. |
| 4f | Približovanie drevnej hmoty – vyťahovacie navijaky | m3 | Uchytenie kmeňa alebo časti kmeňa stromu do približovacieho prostriedku a jeho transport po určenej trase na VM alebo OM. podľa požiadaviek odberateľa. |
| 5 | Ťažbový proces harvesterovým uzlom | m3 | Harvesterovým uzol je zložený z harvestera, ktorý vykonáva spiľovanie, odvetvovanie, krátenie na sortimenty a ukladanie sortimentov v poraste a z jednej alebo viacerých vyvážacich súprav, ktoré pripravené sortimenty z porastu približujú na OM. |
| 6 | Manipulácia a krátenie drevnej hmoty na odvoznom mieste (vývozné miesto) | m3 | Skrátenie kmeňa stromu na odvozné dĺžky alebo sortimenty podľa požiadaviek objednávateľa. Vyzdravenie časti kmeňa priečnym rezom, ktorá je poškodená hnilobou alebo dutinou. Začelenie do hromád a vytriedenie drevnej hmoty podľa požiadaviek objednávateľa. Zmeranie dĺžky kmeňa a jeho stredovej hrúbky a poznačenie týchto údajov na čelo kmeňa spolu s poradovým číslom. |
| 7 | Úprava pracoviska po ukončení prác. | m3 | Uvedenie pracoviska ( odvozné miesto, vývozné miesto, približovacia cesta, vodný tok, odvodňovacie zariadenia ) do pôvodného stavu. |
| 8 | Príprava energetického dreva z ťažbových zbytkov | m3 | Naloženie ťažbových zbytkov na vývoznú súpravu a jeho priblíženie od pňa alebo OM podľa požiadaviek odberateľa. |

Verejný obstarávateľ si vyhradzuje právo vyžadovať od úspešného uchádzača, aby časť zákazky –

**33 %** vykonal vlastnými kapacitami, z dôvodu dosiahnuť čestnú hospodársku súťaž medzi kvalifikovanými poskytovateľmi/dodávateľmi, ktorí disponujú odborným vybavením z oblasti predmetu zákazky, aby predmet zákazky boli schopní plniť.

1. **Miesto dodania predmetu zákazky:**

Miesto dodania predmetu zákazky je uvedené v prílohe č. 1 tejto výzvy „Rozsah zákazky a cenová ponuka“.

1. **Hlavné podmienky financovania a platobné podmienky alebo odkaz na dokumenty, v ktorých sa uvádzajú:**

Predmet zákazky bude financovaný: z vlastných zdrojov verejného obstarávateľa.

Financovanie sa bude vykonávať formou bezhotovostného platobného styku na základe daňových dokladov.

Verejný obstarávateľ prehlasuje, že je platcom DPH.

1. **Obhliadka miesta dodania predmetu zákazky:**

Verejný obstarávateľ umožňuje uchádzačom pred vypracovaním ponuky osobne prehliadnuť miesto, ktoré je predmetom tejto zákazky. Obhliadka miesta dodania predmetu obstarávania je možná po telefonickej dohode s kontaktnou osobou: **Ing. František Dvorový** tel: **0918335260**

1. **Jazyk ponuky**

Zaradený záujemca predkladá ponuku v štátnom jazyku. Ak je doklad alebo dokument, ktorý je súčasťou ponuky, vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka. Ponuka musí byť predložená v čitateľnej a reprodukovateľnej podobe.

1. **Lehota na predkladanie ponúk :**

Ponuky musia byť doručené do **16.2.2022** do **8:00** hod.

Ponuka zaradeného záujemcu predložená po uplynutí lehoty na predkladanie ponúk sa elektronicky neotvorí.

1. **Podmienky predloženia ponuky**

Zaradený záujemca môže predložiť len jednu ponuku. Zaradený záujemca predkladá ponuku v elektronickej podobe v lehote na predkladanie ponúk podľa požiadaviek uvedených v týchto súťažných podkladoch.

Ponuka je vyhotovená elektronicky v zmysle § 49 ods. 1 písm. a) ZVO a vložená do systému JOSEPHINE umiestnenom na webovej adrese https://josephine.proebiz.com.

Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>

V predloženej ponuke prostredníctvom systému JOSEPHINE musia byť pripojené požadované naskenované doklady (doporučený formát je „PDF“) a vyplnenie elektronického formulára, ktorý zodpovedá návrhu na plnení kritéria uvedeného v súťažných podkladoch.

V prípade, že zaradený záujemca predloží listinnú ponuku, verejný obstarávateľ ju v zmysle § 49 zákona o verejnom obstarávaní vylúči.

Ponuka, pre účely zadávania tejto zákazky, je prejav slobodnej vôle zaradeného záujemcu, že chce za úhradu poskytnúť verejnému obstarávateľovi určené plnenie pri dodržaní podmienok stanovených verejným obstarávateľom bez určovania svojich osobitných podmienok.

Ponuku môžu predkladať LEN dodávatelia zaradení v DNS v čase vyhlasovania Výzvy.

V prípade, že je zaradeným záujemcom skupina, takýto zaradený záujemca je povinný predložiť doklad podpísaný všetkými členmi skupiny o nominovaní vedúceho člena oprávneného konať v mene ostatných členov skupiny v súvislosti s touto zákazkou, ak tento doklad nepredložil počas zaradenia do DNS. V prípade, ak bude ponuka skupiny zaradených záujemcov vyhodnotená ako úspešná, táto skupina bude povinná vytvoriť združenie osôb podľa relevantných ustanovení súkromného práva. Z dokumentácie preukazujúcej vznik združenia (resp. inej zákonnej formy spolupráce fyzických alebo právnických osôb) musí byť jasné a zrejmé, ako sú stanovené vzájomné práva a povinnosti, kto a akou časťou sa bude na plnení podieľať a skutočnosť, že všetci členovia združenia ručia za záväzky združenia spoločne a nerozdielne.

Zaradený záujemca môže predložiť iba jednu ponuku. Zaradený záujemca nemôže byť v tom istom postupe zadávania zákazky (v konkrétnej výzve) členom skupiny dodávateľov, ktorá predkladá ponuku. Verejný obstarávateľ alebo obstarávateľ vylúči zaradeného záujemcu, ktorý je súčasne členom skupiny dodávateľov.

1. **Predkladanie a obsah ponuky**

Ponuky sa budú predkladať elektronicky v zmysle § 49 ods. 1 písm. a) ZVO do systému JOSEPHINE, umiestnenom na webovej adrese <https://josephine.proebiz.com>

Predkladanie ponúk je umožnené iba autentifikovaným zaradeným záujemcom do daného zriadeného Dynamického nákupného systému. Zaradený záujemca sa prihlasuje do systému pomocou eID alebo svojich hesiel, ktoré nadobudol v rámci autentifikačného procesu.

Autentifikovaný zaradený záujemca si po prihlásení do systému JOSPEHINE v záložke „Moje obstarávania“ vyberie predmetnú zákazku a vloží svoju ponuku do určeného formulára na príjem ponúk, ktorý nájde v záložke Ponuky.

Zaradeným záujemcom navrhovaná „celková cena“ musí byť uvedená na 2 desatinné miesta v EUR bez DPH a vložená do systému JOSEPHINE. V predloženej ponuke prostredníctvom systému JOSEPHINE musia byť pripojené požadované naskenované doklady a dokumenty tvoriace obsah ponuky, požadované v týchto súťažných podkladoch, ktoré musia byť k termínu predloženia ponuky platné a aktuálne.

**Ponuka bude obsahovať:**

1. Vyplnený, podpísaný dokument „Rozsah zákazky a cenová ponuka dodávateľa“ (príloha č. 1 tejto výzvy)
2. Vyplnenú, podpísanú zmluvu o dielo (príloha č. 2 tejto výzvy)
3. **Doplnenie, zmena a odvolanie ponuky**

Zaradený záujemca môže predloženú ponuku doplniť, zmeniť alebo odvolať do uplynutia lehoty na predkladanie ponúk. Doplnenie alebo zmenu ponuky je možné vykonať prostredníctvom funkcionality webovej aplikácie JOSEPHINE v primeranej lehote pred uplynutím lehoty na predkladanie ponúk. Zaradený záujemca pri zmene a odvolaní ponuky postupuje obdobne ako pri vložení prvotnej ponuky (kliknutím na tlačidlo Stiahnuť ponuku a predložením novej ponuky).

1. **Podmienky zrušenia verejného obstarávania**

Verejný obstarávateľ môže zrušiť zadávanie zákazky na základe vyhlásenej výzvy na predkladanie ponúk podľa ustanovení ZVO. Verejný obstarávateľ si vyhradzuje právo zrušiť postup zadávania zákazky, ak cena za celý predmet zákazky bude vyššia ako predpokladaná hodnota zákazky. Verejný obstarávateľ si vyhradzuje právo zákazku zrušiť v zmysle § 57 ZVO.

1. **Protikorupčná politika verejného obstarávateľa**

LESY Slovenskej republiky, štátny podnik ako verejný obstarávateľ zaviedol systém manažérstva proti korupcii v zmysle požiadaviek medzinárodnej normy STN ISO 37001:2019 a v súlade s Protikorupčným programom Ministerstva pôdohospodárstva a rozvoja vidieka Slovenskej republiky, organizácií v jeho zakladateľskej a zriaďovateľskej pôsobnosti a preddavkovej organizácie v pôsobnosti ministerstva (ďalej len „Protikorupčný program“) .

Protikorupčný program a Protikorupčná politika LESOV Slovenskej republiky, štátny podnik sú zverejnené na internetovej stránke www.lesy.sk/lesy/o-nas/protikorupcny-program/.

V súvislosti s plnením protikorupčných opatrení LESOV SR, š. p., verejný obstarávateľ upozorňuje na práva a povinnosti osôb zúčastňujúcich sa predmetného verejného obstarávania:

1. Osoby zúčastňujúce sa predmetného verejného obstarávania, ktoré sa hodnoverným spôsobom dozvedia, že bol v procese verejného obstarávania spáchaný trestný čin prijímania úplatku, podplácania, alebo nepriamej korupcie v súlade s príslušnými ustanoveniami zákona č. 300/2005 Z. z. v znení neskorších predpisov (Trestný zákon), majú povinnosť túto skutočnosť bezodkladne oznámiť orgánu činnému v trestnom konaní.
2. Štátny podnik umožňuje zamestnancom, partnerom a tretím stranám oznamovať v dobrej viere alebo na základe odôvodnenej domnienky, uskutočnenú alebo predpokladanú korupciu alebo porušenie pravidiel protikorupčnej politiky alebo porušenia predpisov systému manažérstva proti korupcii, pri zachovaní dôvernosti a totožnosti oznamovateľa a jeho ochrany pred odvetnými opatreniami.
3. Záujemca/uchádzač je oprávnený nahlásiť podozrenie, alebo skutočnú korupciu, alebo narušenie protikorupčných riadiacich činností verejnému obstarávateľovi, a to predstaviteľovi pre dohľad nad dodržiavaním protikorupčných predpisov a pravidiel:

tel. č. : +421 48 4344258

e-mail: [korupcia@lesy.sk](mailto:korupcia@lesy.sk)

1. Podozrenia z korupcie môže záujemca/uchádzač oznamovať aj na Antikorupčnej linke Úradu vlády Slovenskej republiky bezplatne, a to na telefónnom čísle 0800 111 001, počas pracovných dni od 08:30 do 12:00 hod. alebo e-mailom na adresu [bpk@vlada.gov.sk.](mailto:bpk@vlada.gov.sk)
2. **Komunikácia medzi obstarávateľom a záujemcami a uchádzačmi**

Verejný obstarávateľ bude pri komunikácií s uchádzačmi, resp. záujemcami postupovať v zmysle § 20, ods. 3 ZVO prostredníctvom zabezpečeného komunikačného rozhrania IS JOSEPHINE. Komunikácia medzi verejným obstarávateľom a záujemcami/uchádzačmi sa uskutočňuje v tomto verejnom obstarávaní elektronickou formou, ktorá zabezpečí trvalé zachytenie ich obsahu, prostredníctvom IS JOSEPNINE dostupného na adrese https://josephine.proebiz.com. Uvedené platí aj pre komunikáciu pri jednotlivých Výzvach na predkladanie ponúk.

Pre potreby elektronickej komunikácie je každý záujemca/uchádzač povinný zaregistrovať sa v systéme IS JOSEPHINE. Záujemcovia, ktorí chcú podať žiadosť o zaradenie do DNS a následne sa zúčastniť predkladania ponúk v konkrétnych zákazkách, musia byť autentifikovaní. Identifikácia (registrácia) a autentifikácia prebieha v súlade s pravidlami systému JOSEPHINE definovanými vo Všeobecných podmienkach systému JOSEPHINE.

Každá komunikácia medzi verejným obstarávateľom a záujemcom/uchádzačom prostredníctvom komunikačného rozhrania bude vyžadovať podpísanie elektronickým podpisom založeným na kvalifikovanom certifikáte alebo kvalifikovaným elektronickým podpisom, alebo predloženie v zaručenej konverzii podľa § 35 zákona č. 305/2013 o elektronickej podobe výkonu pôsobnosti orgánov verejnej moci a o zmene a doplnení niektorých zákonov v znení neskorších predpisov (zákon o e-Governmente).

Pravidlá pre doručovanie - Za moment doručenia aj prevzatia elektronickej informácie sa považuje, ak:

1. jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme IS JOSEPHINE považuje okamih jej odoslania v systéme IS JOSEPHINE a to v súlade s funkcionalitou systému. Systém zaručuje, že okamih odoslania je zároveň okamihom doručenia správy do schránky užívateľa systému v reálnom čase,
2. je odosielateľom zásielky záujemca resp. uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme IS JOSEPHINE v súlade s funkcionalitou systému.

Komunikácia sa bude uskutočňovať výhradne v slovenskom jazyku prípadne v českom jazyku a to písomnou formou v elektronickej podobe prostredníctvom systému IS JOSEPHINE.

Verejný obstarávateľ odporúča, aby sa záujemca/uchádzač pri práci v systéme IS JOSEPHINE riadil min. používateľskými príručkami v Knižnici manuálov a odkazov zverejnenými na stránke https://josephine.proebiz.com/sk/ resp. bol vyškolený na prácu v tomto systéme, nakoľko ak sa dopustí chýb pri práci v systéme IS JOSEPHINE, nesie za ne plnú zodpovednosť.

Súťažné podklady vrátane ich doplnení a vysvetlení budú záujemcom prístupné bezodplatne, neobmedzene, úplným a priamym prístupom na URL adrese:  [https://josephine.proebiz.com/sk/](https://www.uvo.gov.sk/vyhladavanie-profilov/zakazky/3951). Pre podanie žiadosti o účasť/ponuku je potrebné, aby prihlásený používateľ bol už registrovaný pre hospodársky subjekt, za ktorý chce podať príslušnú žiadosť.

Obsahom komunikácie bude vysvetľovanie súťažných podkladov a oznámenia o vyhlásení verejného obstarávania, prípadné doplnenie súťažných podkladov, vysvetľovanie výziev na predkladanie ponúk, predložených ponúk, ako aj komunikácia pri revíznych postupoch.

Ak je odosielateľom informácie verejný obstarávateľ, tak záujemca/uchádzač dostane do sféry dispozície adresáta doručený notifikačný e-mail, t.j. správu na ním určený kontaktný email (zadaný pri registrácii do systému IS JOSEPHINE) informáciu, že k predmetnej zákazke existuje nová správa. Uchádzač sa prihlási do systému a v komunikačnom rozhraní zákazky bude mať obsah komunikácie. Uchádzač si môže v komunikačnom rozhraní zobraziť celú históriu o komunikácií medzi verejným obstarávateľom a uchádzačom, prípadne správcom systému IS JOSEPHINE.

Ak je odosielateľom informácie záujemca/uchádzač, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy verejnému obstarávateľovi a správcovi systému, pričom odoslanie takej komunikácie je podmienené pripojením jeho kvalifikovaného resp. zaručeného elektronického podpisu (KEP/ZEP).

Všeobecné informácie k webovej aplikácii IS JOSEPHINE

1. Adresa stránky, kde je možný prístup k dokumentácií verejného obstarávania je: **https://josephine.proebiz.com**.
2. V prípade nejasností alebo potreby objasnenia požiadaviek a podmienok účasti vo verejnom obstarávaní, uvedených v oznámení o vyhlásení verejného obstarávania a/alebo v súťažných podkladoch, v inej sprievodnej dokumentácii a/alebo iných dokumentoch poskytnutých verejným obstarávateľom v lehote na podanie žiadosti o účasť alebo v lehote na predkladanie ponúk, môže ktorýkoľvek zo záujemcov požiadať o vysvetlenie prostredníctvom komunikačného rozhrania systému IS JOSEPHINE.
3. Verejný obstarávateľ poskytuje vysvetlenie informácií súvisiacich so žiadosťou o účasť alebo na preukázanie splnenia podmienok účasti všetkým záujemcom, ktorí sú mu známi prostredníctvom komunikačného rozhrania systému IS JOSEPHINE. Na tomto mieste budú dostupné všetky informácie potrebné na vypracovanie žiadosti o účasť.
4. V zmysle príručky, je potrebné pri práci v systéme IS JOSEPHINE nasledovné technické vybavenie:
   * 1. Na bezproblémové používanie systému JOSEPHINE je nutné byť pripojený na Internet a používať jeden z podporovaných internetových prehliadačov:

* Microsoft Internet Explorer verzia 11.0 a vyššia
* Mozilla Firefox verzia 13.0 a vyššia
* Google Chrome
* Microsoft Edge
  + 1. Ďalej je nutné mať v internetovom prehliadači povolený javascript a zapnuté cookies. Návod ako v internetovom prehliadači povoliť cookies, nájdete na http://proebiz.com/sk/podpora. Môžete si taktiež spraviť test prehliadača, ktorý nájdete v sekcii SUPPORT IS JOSEPHINE.
    2. Prenos dát do systému je obmedzený pre nešifrovanú komunikáciu je celková maximálna veľkosť dát obmedzená objemom 500 MB, pre šifrovanú komunikáciu objemom 300 MB. Celkovou maximálnou veľkosťou sa rozumie celkový objem dát Záujemcu vzťahujúcich sa k vykonávanému úkonu.

1. Záujemca môže požiadať o vysvetlenie informácií uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii prostredníctvom komunikačného rozhrania systému IS JOSEPHINE podľa vyššie uvedených pravidiel komunikácie. Vysvetlenie informácií uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii VOB bezodkladne oznámi všetkým záujemcom, najneskôr však šesť dní pred uplynutím lehoty na predkladanie ponúk za predpokladu, že o vysvetlenie požiada záujemca dostatočne vopred.
2. Odpoveď na žiadosť o vysvetlenie bude uverejnená vo webovej aplikácií IS JOSEPHINE pri dokumentoch k tejto zákazke. Odpoveď na žiadosť o vysvetlenie sa bude považovať za doručenú okamihom uverejnenia vo webovej aplikácií IS JOSEPHINE. Verejný obstarávateľ o jeho uverejnení odošle správu všetkým známym záujemcom v deň uverejnenia.
3. **Náklady na ponuku**

Všetky výdavky spojené s prípravou a predložením ponuky znáša zaradený záujemca bez akéhokoľvek finančného alebo iného nároku voči verejnému obstarávateľovi a to aj v prípade, že verejný obstarávateľ neprijme ani jednu z predložených ponúk alebo zruší postup zadávania zákazky.

1. **Lehota viazanosti ponúk:**

Viazanosť ponúk je do 12 mesiacov od uplynutia lehoty na predkladanie ponúk. V prípade potreby, vyplývajúcej najmä z aplikácie revíznych postupov, si verejný obstarávateľ vyhradzuje právo primerane predĺžiť lehotu viazanosti ponúk.

1. **Spôsob určenia ceny**

Cena za predmet zákazky, musí byť stanovená v zmysle zákona NR SR č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov.

Cena predmetu zákazky musí obsahovať všetky náklady spojené s realizáciou diela predmetnej zákazky.

Ceny je potrebné uviesť v EUR s presnosťou na dve desatinné miesta celkom vrátane DPH, DPH a bez DPH, v požadovanom rozdelení. Ak uchádzač nie je platiteľom DPH, upozorní - "Nie som platcom DPH".

Verejný obstarávateľ je platiteľom DPH a preto upozorňuje zahraničného uchádzača, ktorý by bol vo verejnej súťaži úspešný, že je povinný postupovať v zmysle zákona č. 222/2004 Z. z. o dani z pridanej hodnoty v platnom znení platného v SR.

Ak sa uchádzač stane platiteľom DPH počas trvania zmluvy, cena dohodnutá v zmluve nebude navýšená, ale bude upravená na základ dane a sadzbu DPH.

Ceny ponúkané uchádzačom musia byť stanovené v eurách a aj platby uchádzačovi budú vykonávané výhradne v eurách (ak je hodnota vyjadrená v inej mene, prepočítava sa hodnota na EUR kurzom ECB platným ku dňu zverejnenia oznámenia o vyhlásení verejného obstarávania).

V prípade, že uchádzač má účet v banke mimo územia SR, bude znášať všetky poplatky za bezhotovostný styk spojený s úhradou záväzkov vyplývajúcich z plnenia zmluvy v plnej výške

1. **Otváranie ponúk**

Otváranie ponúk sa uskutoční elektronicky dňa **16.2.2022 o 11:00** hod. v mieste sídla verejného obstarávateľa – Sobrance, Kúpeľská 69

1. **Vyhodnotenie ponúk**

Po otvorení ponúk pristúpi verejný obstarávateľ k vyhodnoteniu predložených ponúk z pohľadu splnenia požiadaviek na predmet zákazky podľa § 53 ZVO, v súlade so ZVO.

Komunikácia medzi uchádzačom/uchádzačmi a verejným obstarávateľom/ komisiou na vyhodnotenie ponúk počas vyhodnotenia ponúk bude prebiehať elektronicky, prostredníctvom komunikačného rozhrania systému JOSEPHINE. Uchádzač musí písomné vysvetlenie/ doplnenie ponuky na základe požiadavky doručiť verejnému obstarávateľovi prostredníctvom určenej komunikácie v systéme JOSEPHINE.

Verejný obstarávateľ bezodkladne prostredníctvom komunikačného rozhrania systému JOSEPHINE upovedomí uchádzača, že bol vylúčený alebo, že jeho ponuka bola vylúčená s uvedením dôvodu a lehoty, v ktorej môže byť doručená námietka.

1. **Kritériá na vyhodnotenie ponúk a pravidlá ich uplatnenia**

Ak uchádzač nie je platiteľom DPH, uvedie navrhovanú zmluvnú cenu za dodanie predmetu zákazky celkom. Na skutočnosť, že nie je platiteľom DPH, upozorní v ponuke.

V prílohe č. 1 „Rozsah zákazky a cenová ponuka dodávateľa“ sú uvedené porasty, požadované kombinácie technológií, predpokladané objemy výkonov, druhy ťažby, sklony, hmotnatosti, približovacie vzdialenosti a ceny stanovené objednávateľom bez DPH v €/m3 za jednotlivé porasty a súčasne cena stanovená objednávateľom za všetky porasty spolu.

Dodávateľ musí stanoviť v žlto vyfarbenom stĺpci ním ponúkanú jednotkovú cenu za každý porast. Jednotková cena (EUR / t.j.) stanovená uchádzačom je záväzná aj pri zmene vysúťaženého objemu poskytnutých lesníckych služieb v danom poraste. Cena poskytnutia lesníckych služieb ponúknutá uchádzačom v jednotlivých porastoch môže prekročiť hodnotu stanovenú objednávateľom vo výzve na predkladanie ponúk maximálne o 20%. Celková cena nemôže prekročiť hodnotu stanovenú objednávateľom vo výzve na predkladanie ponúk za všetky porasty spolu. Celková cena v ponuke dodávateľa sa stanoví ako súčet cien za jednotlivé porasty.

Kritériom vyhodnotenia ponúk je najnižšia cenová ponuka uchádzača za celý predmet zákazky.

Uchádzač, ktorého cenová ponuka nebude spĺňať vyššie uvedené podmienky nebude prijatá.

V prípade rovnosti ponúk, t. j. ak dôjde k situácii, že najnižšia celková cena za celý predmet zákazky v EUR bez DPH bude u viacerých uchádzačov zhodná, poradie bude zostavené podľa termínu doručenia daných ponúk uchádzačmi.

1. **Informácia o výsledku vyhodnotenia ponúk a uzavretie zmluvy**

Verejný obstarávateľ zašle v súlade s § 55 ZVO informáciu o výsledku vyhodnotenia ponúk. Verejný obstarávateľ pristúpi k uzavretiu zmluvy bezodkladne po vyhodnotení ponúk. Verejný obstarávateľ vyzve uchádzača na poskytnutie súčinnosti k podpisu zmluvy.

Verejný obstarávateľ apeluje na uchádzačov, aby pristúpili zodpovedne k poskytnutiu súčinnosti k podpisu zmluvy najmä, aby včas zabezpečili registráciu do Registra partnerov verejného sektora (podľa zákon č. 315/2016 Z. z.), resp. overili registráciu v Registri partnerov verejného sektora podľa § 22 zákona č. 315/2016 Z. z. a to vo vzťahu k sebe ako zmluvnej strane a zároveň vo vzťahu k subdodávateľom, na ktorých sa táto povinnosť vzťahuje podľa zákona č. 315/2016 Z. z.

1. **Záverečné ustanovenia**

Verejný obstarávateľ bude pri uskutočňovaní tohto postupu zadávania zákazky postupovať v súlade so ZVO, prípadne inými všeobecne záväznými právnymi predpismi. Všetky ostatné informácie, úkony a lehoty sa nachádzajú v ZVO.

1. **Zoznam príloh:**
2. Príloha č. 1: Rozsah zákazky a cenová ponuka dodávateľa.
3. Príloha č. 2: Zmluva o dielo s prílohami

**Príloha č. 1 Výzvy na predkladanie ponúk: Rozsah zákazky a cenová ponuka dodávateľa**

Tvorí samostatnú prílohu vo formáte \*.xlsx.

**Príloha č. 2 Výzvy na predkladanie ponúk: Zmluva o dielo s prílohami**

##### Zmluva o dielo č. .................

uzatvorená podľa zákona č. 343/2015 o verejnom obstarávaní a o zmene a doplnení niektorých zákonov (ďalej len „zákon“) a v zmysle ustanovenia § 536 a nasl. zákona č. 513/1991 Zb. Obchodného zákonníka v znení neskorších predpisov

**Čl. 1**

**ZMLUVNÉ STRANY**

**Objednávateľ**

|  |  |
| --- | --- |
| Obchodné meno: | **Lesy Slovenskej republiky, štátny podnik** |
| Sídlo: | Námestie SNP 8, 975 66 Banská Bystrica |
| Organizačná zložka: | Lesy Slovenskej republiky, štátny podnik |
|  | Odštepný závod Sobrance |
| Sídlo: | Kúpeľská 69 , 073 01 Sobrance |
| Právne zastúpený: | Ing. Ján Vavrek – riaditeľ OZ |
| IČO: | 36 038 351 |
| DIČ: | 2020087982 |
| IČ DPH | SK2020087982 |
| Číslo účtu (IBAN): | SK11 0200 0000 0013 6696 8854 |
| Kontakt: | 056/ 7322750, lesy.vychod@lesy.sk |
| Zapísaný v Obchodnom registri Okresného súdu v Banskej Bystrici dňa 29.10.1999, Oddiel Pš, vložka č.155/S | |

(ďalej len „objednávateľ“)

**Dodávateľ**

|  |  |
| --- | --- |
| Obchodné meno: |  |
| Sídlo: |  |
| IČO: |  |
| DIČ: |  |
| IČ DPH: |  |
| Právne zastúpený: |  |
| Kontakt: |  |
| obchodná spoločnosť zapísaná v obchodnom registri SR, vedenom Okresným súdom .........., oddiel: ........., vložka č.: ............. | |

(ďalej len „**dodávateľ**“)

#### Čl. 2

**PREDMET ZMLUVY O DIELO**

* 1. Predmetom tejto Zmluvy o dielo (ďalej len „zmluva“) je záväzok dodávateľa vykonať Lesnícke služby (činností) v ťažbovom procese na OZ Sobrance, VC Sečovce pre potreby objednávateľa v rozsahu, v čase, v cene a za  podmienok vyplývajúcich z uskutočnenej súťaže v dynamickom nákupnom systéme a tejto zmluvy na jednej strane a na starne druhej  záväzok objednávateľa zaplatiť za riadne a včas vykonané lesnícke služby dohodnutú odplatu za podmienok uvedených v tejto zmluve.
  2. Pod Lesníckymi službami sa rozumejú lesnícke činnosti v ťažobnom procese, a to najmä technologická príprava pracoviska, ťažba dreva, jeho priblíženie na určené odvozné miesto, manipulácia na odvozné dĺžky na odvoznom mieste na určené sortimenty (ďalej len „lesnícke služby“.
  3. Predmet zmluvy uvedený v bode 2.1. tohto článku (ďalej len ako „predmet dohody“) sa dodávateľ zaväzuje vykonávať a postupovať v súlade:

1. s podmienkami uvedenými v súťažných podkladoch (verejnej súťaže, ktorú vyhlásil objednávateľ pod číslom **01/2021/26**, zverejnenou vo Vestníku verejného obstarávania č. **031/2021** č. **08535–MUS** z **2.2.2021**,
2. s podmienkami uvedenými v tejto zmluve,
3. Všeobecne záväznými podmienkami pre vykonávanie lesníckych činností v podmienkach štátneho podniku LESY Slovenskej republiky, ktoré tvoria neoddeliteľnú súčasť tejto zmluvy ako **príloha č. 1** (ďalej len „**Všeobecne záväzné podmienky**“),
4. s Dohodou o samofakturácii, ktorej vzor tvorí neoddeliteľnú súčasť zmluvy ako **príloha č 2**,
5. s konkrétnym zákazkovým listom na porast, ktorého vzor tvorí neoddeliteľnú súčasť zmluvy ako **príloha č. 3**,
6. so Zoznamom požadovaných technických prostriedkov ako **príloha č. 4**
7. sRozsahom zákazky a cenovej ponuky ako **príloha č. 5**,
8. s platnými právnymi predpismi.
   1. Dodávateľ pre účely tejto zmluvy zodpovedá za práce vykonané svojimi subdodávateľmi rovnako, akoby ich vykonal sám. Pre účely tejto zmluvy sa za subdodávateľa považuje v zmysle § 2 ods. 5 písm. e) zákona osoba - hospodársky subjekt, ktorý uzavrie alebo uzavrel s úspešným uchádzačom - dodávateľom písomnú odplatnú zmluvu na plnenie určitej časti zákazky. Iná osoba v zmysle tejto zmluvy nie je oprávnená plniť predmet zákazky zadaný na základe tejto zmluvy. Subdodávateľ musí byť zapísaný v registri partnerov verejného sektora, ak má povinnosť zapisovať sa do registra partnerov verejného sektora podľa zákona č. [315/2016 Z. z. o registri partnerov verejného sektora a o zmene a doplnení niektorých zákonov](https://www.slov-lex.sk/pravne-predpisy/SK/ZZ/2016/315/20170201) v znení neskorších predpisov.
   2. Dodávateľ určuje nasledovných subdodávateľov, ktorých bude využívať pri plnení tejto zmluvy:
9. Obchodné meno:
10. Sídlo/ miesto podnikania:
11. IČO:
12. Osoba oprávnená konať za subdodávateľa v rozsahu meno, priezvisko, adresa pobytu a dátum narodenia
    1. Dodávateľ zaviazaný z tejto zmluvy je povinný počas jej platnosti oznamovať objednávateľovi akúkoľvek zmenu údajov v rozsahu uvedenom v bode 2.5. o ktoromkoľvek subdodávateľovi uvedenom v bode 2.5. tohto článku zmluvy, a to písomnou formou najneskôr do 15 dní odo dňa uskutočnenia zmeny. Zároveň je Dodávateľ povinný oznámiť objednávateľovi telefonické a emailové kontakty na zodpovedných pracovníkov najneskôr do 15 dní odo dňa podpisu zmluvy a následne do 15 dní odo dňa uskutočnenia zmeny zodpovedných pracovníkov dodávateľa.
    2. Zmena subdodávateľa uvedeného v bode 2.5. tohto článku za iného subdodávateľa je možná len na základe písomného schválenia zo strany objednávateľa. Dodávateľ je povinný uviesť vo svojom návrhu na zmenu subdodávateľa všetky údaje v zmysle bodu 2.5. tohto článku.
    3. Nový subdodávateľ musí byť zapísaný v registri partnerov verejného sektora, ak má povinnosť zapisovať sa do registra partnerov verejného sektora.
    4. Dodávateľ musí mať počas celej doby platnosti tejto zmluvy technické vybavenie minimálne v rozsahu uvedenom v prílohe č. 4.
    5. Dodávateľ sa zaväzuje dodržiavať príslušné ustanovenia zákona č. 82/2005 Z. z. o nelegálnej práci a nelegálnom zamestnávaní v znení neskorších predpisov. Čestne vyhlasuje, že predmet zmluvy bude vykonávaný výlučne legálne zamestnanými pracovníkmi alebo dodávateľsky tiež bez porušenia zákona č. 82/2005 Z. z. Dodávateľ sa zaväzuje, že v prípade porušenia vyššie citovaného zákona a následného udelenia pokuty kontrolným orgánom objednávateľovi túto uhradí. Na túto pokutu bude zhotoviteľovi vystavená faktúra so splatnosťou, ktorú určí rozhodnutie kontrolného orgánu.
    6. Dodávateľ sa zväzuje, že bude súčinný pri zavádzaní možnej novej evidencie dreva (štítkovanie dreva).
    7. Na účely tejto zmluvy sa účastníci dohodli, že pojem porast znamená, tak v tejto zmluve, ako v zákazkovom liste nasledovné: jednotka priestorového rozdelenia lesa, ktorá je základnou jednotkou pre zisťovanie stavu lesa, plánovanie hospodárenia, vedenie lesnej hospodárskej evidencie a kontroly hospodárenia (ďalej len „porast“).
    8. KRPK je informačný systém objednávateľa, ktorý dodávateľ bez výhrad akceptuje.
    9. Zmluva o dielo upravuje práva a povinnosti medzi účastníkmi zmluvy, pričom bez jednotlivých čiastkových zákaziek a objednávok nevzniká dodávateľovi nárok na lesnícke služby.

###### Čl. 3

**ČAS VYKONANIA PREDMETU DOHODY**

* 1. Dodávateľ sa zaväzuje predmet dohody vykonať najneskôr do **31.12.2022**, pričom predmet dohody bude vykonávať postupne (čiastkovými plneniami) tak, ako mu bude objednávateľ odovzdávať formou zákazkových listov porasty a určovať termíny pre čiastkové plnenia v súlade a za podmienok dohodnutých v tejto zmluve.
  2. Predmet dohody bude vykonaný na základe zákazkových listov, v ktorých objednávateľ bude určovať už konkrétny čas vykonania lesníckych činností. V prípade podpísania zákazkového listu sú termíny začatia a ukončenia prác v ňom uvedené pre dodávateľa záväzné, pričom   začať ťažbu musí dodávateľ najneskôr do 5 pracovných dní od dňa termínu začatia prác uvedenom v zákazkovom liste.
  3. Ak zo strany dodávateľa nedôjde k podpísaniu zákazkového listu a jeho doručeniu objednávateľovi do dvoch pracovných dní od jeho doručenia dodávateľovi, pričom k nepodpísaniu môže dôjsť len v prípade ak v stanovenom čase nevie splniť dodávateľ zadané čiastkové plnenie (výhrada minimálneho rozsahu ťažby) , môže objednávateľ:

1. dohodnúť zmenu rozsahu a/alebo  času uvedenú v zákazkovom liste, pričom termín uvedený v odseku 3.1 tohto článku 3 zmluvy nemôže byť prekročený,
2. oznámiť dodávateľovi, že je povinný vykonať zákazkový list rovnomerne do termínu uvedenom v odseku 3.1 tohto článku 3. zmluvy, pričom dodávateľ musí prebrať pracovisko podpisom zákazkového listu a musí začať ťažbu najneskôr do 5 pracovných dní od dňa termínu začatia prác uvedenom v zákazkovom liste.
   1. Ak zo strany dodávateľa dôjde k potvrdeniu zákazkového listu s uplatnením výhrady minimálneho rozsahu ťažby, je dodávateľ povinný plniť zákazkový list v rozsahu určenom podľa bodu 5.1 tejto zmluvy, pričom prebrať pracovisko a začať ťažbu musí najneskôr do 5 pracovných dní od dňa termínu začatia prác uvedenom v zákazkovom liste.

**Čl. 4**

**MIESTO ČIATSKOVÉHO PLNENIA**

* 1. Konkrétne miesto plnenia bude určené aj v zákazkovom liste s ďalšími údajmi a požiadavkami nevyhnutnými na riadne plnenie predmetu dohody.

**Čl. 5**

**ZADÁVANIE ČIASTKOVÝCH PLNENÍ**

* 1. Dodávateľ sa zaväzuje predmet dohody vykonať do termínu uvedenom v čl. 3 ods. 3.1 na základe zadaných čiastkových plnení, ktoré je na druhej strane objednávateľ povinný zadávať tak, aby objednávateľ mohol objektívne pri zmluvne zadefinovaných technických kapacít predmet dohody riadne a včas splniť a to na základe vystavovaných zákazkových listov. V prípade vystavenia zákazkového listu na konkrétnu lesnícku službu ju dodávateľ môže akceptovať v celom rozsahu alebo odmietnuť jej akceptovanie z dôvodu, že v stanovenom čase nevie splniť zadané čiastkové plnenie z dôvodu výhrady minimálneho rozsahu ťažby. V prípade postupu objednávateľa podľa čl. 3. ods. 3.3. bodu a) je dodávateľ povinný plniť zákazkový list v rozsahu, v akom je ju možné plniť voľnými technickými prostriedkami podľa čl. II bodu 2.9 tejto zmluvy v osem hodinovom dennom pracovnom čase počas pracovných dní po dobu, od ktorej musí najneskôr prebrať pracovisko a začať ťažbu, až do dňa uvedenom v čl. 3 ods. 3.1 (ďalej aj ako „minimálny rozsah ťažby dreva“). Za voľný sa považuje ten technický prostriedok, ktorým dodávateľ nemusí plniť skorší zákazkový list alebo ktorým plní skorší zákazkový list v čase, ktorý sa už podľa tohto zákazkového listu považuje za omeškania dodávateľa s jeho plnením.
  2. V zákazkovom liste objednávateľ uvedie požadované kombinácie technológií, predpokladaný objem ťažby dreva, druh ťažby dreva a ostatné technologické parametre podľa jednotlivých porastoch, ako aj časy pre odovzdanie a prevzatie čiastkového plnenia.
  3. Dodávateľ je povinný sa riadne oboznámiť so zákazkovým listom , rozsahom a termínmi - vykonania požadovanej lesníckej služby.
  4. V prípade, ak dodávateľ odmietne akceptovať zákazkový list z dôvodu určenia rozsahu lesníckych služieb tak, že nie je možné ich vykonať voľnými technickými kapacitami v stanovenom čase, objednávateľ môže využiť postup podľa čl. 3. ods. 3.3. bodu (i.) a v tomto prípade sa zmluvné strany zaväzujú do piatich dní uskutočniť rokovanie, na ktorom sa pokúsia dohodnúť podmienky (čas a rozsah), za ktorých je možné požadované lesnícke služby (ťažbu) uvedené v zákazkovom liste nad minimálny rozsah ťažby dreva uskutočniť. V prípade dosiahnutia dohody objednávateľ vystaví v súlade s dohodnutými podmienkami zákazkový list ktorý je dodávateľ povinný akceptovať a podpísaný ho doručí objednávateľovi do 2 pracovných dní. V prípade nedosiahnutia dohody o ťažbe nad minimálny rozsah je objednávateľ oprávnený zvoliť postup podľa čl. 3. ods. 3.3. bodu b) tejto zmluvy.
  5. Všetka komunikácia v rámci zadávania čiastkových plnení musí prebiehať písomne alebo elektronickými prostriedkami zachytávajúcimi obsah.
  6. V prípade, ak by medzi objednávateľom a dodávateľom vznikol spor o výške minimálneho rozsahu ťažby dreva pri tom ktorom zákazkovom liste, tak táto skutočnosť nemá vplyv na jeho plnenie a dodávateľ je povinný  zákazkové listy plniť v minimálnom rozsahu ťažby dreva. V tomto prípade sa pre potreby určenia, či dodávateľ splnil alebo nesplnil záväzok vykonať minimálny rozsah ťažby dreva bude za minimálny rozsah ťažby dreva považovať objem, ktorý dodávateľ zrealizoval za podmienky, že nasadil a vykonával odo dňa  kedy mal začať podľa ustanovení tejto zmluvy ťažbové práce počas všetkých pracovných dní od tohto dňa do dňa vykonania požadovanej ťažby v 8 hodinovom dennom pracovnom čase voľnými technickými prostriedkami, ktorými sa má ťažba dreva podľa tejto zmluvy vykonávať a sú pre ten ktorý druh ťažby dreva určené.
  7. Ustanovenia tejto zmluvy upravujúce práva a povinnosti, ktoré sú naviazané a súvisia s minimálnym rozsahom ťažby dreva sa nepoužijú na zákazkové listy, ktoré dodávateľ v celom rozsahu akceptoval, teda zaviazal sa zrealizovať ťažbu dreva v rozsahu a v čase v ňom uvedenom.

###### Čl. 6

###### CENA ZA PREDMET PLNENIA

1. 1. Celková cena sa stanoví ako súčet cien za jednotlivé porasty. Jednotkové ceny (€/t. j.) stanovené dodávateľom za jednotlivé porasty sú záväzné aj pri zmene vysúťaženého objemu poskytnutých lesníckych služieb v danom poraste. Zmena vysúťaženého objemu sa môže pohybovať v rozpätí ± 30 %. Celková cena bude mať tvar:

|  |  |  |  |
| --- | --- | --- | --- |
| Cena bez DPH: |  | slovom: |  |
| DPH 20%: |  | slovom: |  |
| Cena celkom: |  | slovom: |  |

* 1. Ak dodávateľ nie je platcom DPH uvedie sa len cena celkom.

###### Čl. 7

###### PLATOBNÉ PODMIENKY

* 1. Dodávateľovi prislúcha úhrada len za skutočne vykonané lesnícke služby podľa konkrétneho zákazkového listu. Cenu za dodanie predmetu dohody , uhradí objednávateľ postupne na základe samofaktúr v súlade s Dohodou o samofakturácií do 30 dní od vystavenia samofaktúry objednávateľom, s výnimkou uvedenou v bode 7.5 tejto zmluvy.
  2. Vystavenie samofaktúry bude realizované mesačne na základe potvrdeného dokladu o dodaní lesníckych služieb v zákazkovom liste.
  3. Faktúra bude obsahovať obligatórne náležitosti podľa § 74 zákona č. 222/2004 Z. z. o dani z pridanej hodnoty (ďalej len „zákon o DPH“), a náležitosti podľa tejto zmluvy, najmä :

1. označenie zmluvných strán, adresa, sídlo, IČO, IČ DPH dodávateľa a odberateľa
2. číslo faktúry,
3. dátum vystavenia faktúry,
4. deň odoslania, deň splatnosti faktúry a deň dodania,
5. označenie peňažného ústavu a číslo účtu, na ktorý sa má platiť,
6. celková cena bez DPH, celková DPH a celková fakturovaná suma,
7. rozpis fakturovaných čiastok,
8. označenie dodávky.
   1. V prípade, že faktúra nebude obsahovať náležitosti uvedené v tejto zmluve, dodávateľ je oprávnený vrátiť ju na doplnenie. Objednávateľ uhradí dodávateľovi príslušnú faktúru vystavenú v zmysle ustanovení tejto zmluve, a to bankovým prevodom na účet dodávateľa uvedený v záhlaví tejto zmluvy alebo na iný účet, ktorý dodávateľ oznámi objednávateľovi písomným oznámením s úradne overeným podpisom. Za deň uskutočnenia platby sa považuje deň, kedy bola príslušná platená suma pripísaná na účet dodávateľa. Objednávateľ uhradí celú fakturovanú sumu. Účastníci zmluvy sa dohodli, že objednávateľ je oprávnený započítať jednostranne na akúkoľvek dodávateľom fakturovanú sumu akúkoľvek čiastku, na ktorej úhradu vznikol nárok objednávateľa voči dodávateľovi.
   2. V prípade, ak dodávateľ uplatňuje osobitnú úpravu dane na základe prijatia platby za dodanie tovaru alebo služby podľa § 68d Zákona o DPH, nie je možné zo strany objednávateľa pristúpiť k dohode o samofakturácii. Dodávateľ uplatňujúci osobitnú úpravu dane na základe prijatia platby za dodanie tovaru alebo služby podľa § 68d Zákona o DPH vystaví odberateľovi do 14 dní od ukončenia čiastkovej zákazky faktúru, ktorá musí obsahovať všetky obligatórne náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov. Faktúra je splatná do 30 dní od jej doručenia objednávateľovi.
   3. Dodávateľ je oprávnený písomne požiadať o vykonanie úhrady faktúry pred uplynutím lehoty splatnosti. V prípade, že je žiadosť schválená vykonajú LESY Slovenskej republiky, štátny podnik úhradu, pričom dodávateľ zároveň súhlasí s poskytnutím skonta vo výške 1% z fakturovanej ceny bez DPH.
   4. Dodávateľ zároveň súhlasí, že zo strany LESOV Slovenskej republiky, štátny podnik bude v prípade schválenia skonta úhrada znížená o alikvotnú výšku skonta, t. j. bude vykonaný zápočet. Dodávateľ sa zároveň zaväzuje bezodkladne vystaviť a poslať LESOM Slovenskej republiky, štátny podnik doklad o vyčíslení skonta – finančného bonusu.
   5. Pri poskytnutí zľavy z pôvodnej ceny po vzniku daňovej povinnosti formou finančného bonusu, tzv. skonta, obidve zmluvné strany súhlasia s postupom v zmysle zák. č. 222/2004 Z. z. o dani z pridanej hodnoty, § 25, ods. 6, v znení neskorších predpisov, t. j. dodávateľ vyhotoví v súvislosti s DPH len nedaňový doklad - tzv. finančný dobropis, za účelom finančného vyrovnania uplatnenej zľavy.

**Čl. 8**

**UKONČENIE ZMLUVY**

* 1. Ukončenie zmluvy môže nastať: písomnou dohodou objednávateľa a dodávateľa, písomným odstúpením od zmluvy alebo iným spôsobom stanoveným zákonom.
  2. V prípade zániku tejto zmluvy dohodou jej zmluvných strán, táto zaniká dňom uvedeným v tejto dohode (ďalej len „deň zániku zmluvy dohodou“). V dohode o ukončení sa upravia aj vzájomné nároky zmluvných strán vzniknuté z plnenia zmluvných povinností alebo z ich porušenia druhou zmluvnou stranou ku dňu zániku tejto zmluvy.
  3. Odstúpenie je možné len v prípadoch uvedených v tejto zmluve alebo v prípadoch ustanovených zákonom, napríklad podľa § 19 zákona.
  4. Ak sa porušenie zmluvnej povinnosti zmluvnou stranou pre účely odstúpenia od zmluvy považuje v zmysle ods. 8.6. tohto článku alebo v zmysle § 345 a nasl. Obchodného zákonníka za podstatné porušenie zmluvy, môže oprávnená strana od tejto zmluvy odstúpiť bez poskytnutia dodatočnej primeranej lehoty dodávateľovi na odstránenie dôvodu, pre ktorý sa odstupuje od tejto zmluvy.
  5. Odstúpe­nie od tejto zmluvy musí mať písomnú for­mu, musí byť doruč­ené druhej zmluvnej strane a musí v ňom byť uvede­ný kon­krétny dôvod odstúpe­nia, inak je neplatné.
  6. Zmluvné strany sa dohodli, že za podstatné porušenie tejto zmluvy sa považuje najmä:

1. omeškanie dodávateľa s ukončením a odovzdaním lesníckych služieb o viac ako 10 dní oproti termínu stanovenému na základe tejto zmluvy a konkrétneho zákazkového listu,
2. omeškanie dodávateľa so začatím vykonávania služby oproti termínu stanovenému na základe tejto zmluvy a konkrétneho zákazkového listu o viac ako 5 dní,
3. neakceptovanie zákazkového listu v rozsahu určenom na základe tejto zmluvy v lehote stanovenej touto zmluvou,
4. porušenie technologickej disciplíny dodávateľom dohodnutej v bode 2.3. c) tejto zmluvy a zákazkovým listom,
5. vykonanie prác dodávateľom, ktoré neboli objednávateľom zadané,
6. vykonávanie prác subdodávateľmi, ktorí neboli uvedení v tejto zmluve, alebo jej dodatkoch v zmysle článku II tejto zmluvy,
7. zistenie, že v priebehu platnosti zmluvy nastal stav, pri ktorom dodávateľ nebude držiteľom osvedčenia o odbornej spôsobilosti v oblasti prípravkov na ochranu rastlín,
8. poškodenie lesa a lesného pôdneho fondu, alebo ciest a objektov lesného hospodárstva činnosťou dodávateľa, osobou (fyzickou lebo právnickou), ktorú použije na výkon činnosti podľa tejto zmluvy alebo subdodávateľom, pri ktorom vznikla objednávateľovi škoda,
9. nevykonanie služieb v rozsahu dohodnutom v  zákazkovom liste a/alebo vyplývajúcom z tejto zmluvy ,
10. krádež dreva alebo iného majetku objednávateľa dodávateľom, jeho zamestnancami alebo subdodávateľmi,
11. úmyselné spôsobenie škody dodávateľom, osobou (fyzickou lebo právnickou), ktorú použije na výkon činnosti podľa tejto zmluvy alebo subdodávateľom na majetku objednávateľa, ako aj spôsobenie škody ľahostajnosťou alebo z nedbanlivosti,
12. iné konanie v rozpore so všeobecne platnými právnymi predpismi,
13. preukázané nekvalitné vykonanie lesníckych služieb zavinené dodávateľom. Dodávateľ sa tejto zodpovednosti zbaví, ak riadne a včas upozornil objednávateľa na chybné zadanie zo strany objednávateľa a objednávateľ aj naďalej trval na poskytnutí služby.
14. akékoľvek porušenie povinností podľa článku 12, 13 tejto zmluvy
15. neprevzatie pracoviska v termíne podľa článku 9 tejto zmluvy
16. opakované porušenie akejkoľvek povinností dodávateľa podľa tejto zmluvy.
    1. Odstúpením od tejto zmluvy táto zaniká dňom doručenia prejavu vôle oprávnenej strany druhej zmluvnej strane. Odstúpením od zmluvy zanikajú všetky práva a povinnosti zmluvných strán z tejto zmluvy. Odstúpenie sa však nedotýka nároku na náhradu škody vzniknutej porušením tejto zmluvy, ani nárokov na zmluvné resp. zákonné sankcie a úroky, ani zmluvných ustanovení týkajúcich sa voľby práva alebo voľby tohto zákona podľa § 262 Obchodného zákonníka, riešenia sporov medzi zmluvnými stranami a iných ustanovení, ktoré podľa prejavenej vôle strán alebo vzhľadom na svoju povahu majú trvať aj po ukončení zmluvy (napríklad nároku na bezplatné odstránenie zistených chýb už poskytnutej služby).

**Čl. 9**

**PREBRATIE A VYKONANIE PREDMETU ZMLUVY**

* 1. Objednávateľ preukázateľne odovzdá pracovisko dodávateľovi. Preukázateľnosť odovzdania pracoviska potvrdia obidve zmluvné strany podpisom Zákazkového listu. Dodávateľ je povinný začať ťažbu dreva do 5 pracovných dní od dňa začatia prác uvedenom zákazkovom liste, pričom objednávateľ ho na prevzatie preukázateľne vyzve, a to písomne (faxom, listom alebo elektronicky). Ak na strane dodávateľa nastanú skutočnosti, ktoré mu zabraňujú prebrať pracovisko na základe výzvy objednávateľa, dodávateľ musí v termíne na prebratie pracoviska písomne oznámiť objednávateľovi nový termín na prebratie pracoviska. S navrhnutým termínom môže objednávateľ nesúhlasiť.
  2. Dodávateľ je povinný v každej pracovnej skupine určiť vedúceho pracovnej skupiny, ktorý bude zodpovedať za realizáciu danej služby na konkrétnom pracovisku a bude poverený fyzickým preberaním miesta výkonu služby (pracoviska) a odovzdávaním vykonanej služby a pracoviska priamo v teréne.
  3. Pri vykonávaní služby postupuje dodávateľ na vlastnú zodpovednosť a riziko a zodpovedá za škody, ktoré spôsobil objednávateľovi ako aj tretím osobám na mieste výkonu prác. Za účelom riadnej realizácie čiastkovej zákazky je dodávateľ povinný zabezpečiť potrebné personálne a materiálne zdroje. Pri plnení predmetu zmluvy dodávateľ zodpovedá za svoju bezpečnosť a ochranu zdravia pri práci, ako i za svojich zamestnancov. Požiadavky bezpečnosti a ochrany zdravia pri práci zabezpečuje na základe informácií poskytnutých vo Všeobecne záväzných podmienkach, Zákazkového listu a ich súčastí.
  4. Dodávateľ bude pri realizácii predmetu tejto zmluvy postupovať odborne. Zaväzuje sa dodržiavať všeobecne záväzné predpisy, technické normy a podmienky tejto zmluvy, všeobecne platné predpisy na zabezpečenie ochrany lesov pred požiarmi a požiarnej ochrany, ktorá sa na predmet činnosti vzťahuje.
  5. Objednávateľ je oprávnený kontrolovať vykonávanie služby. Ak objednávateľ zistí, že dodávateľ vykonáva službu v rozpore so svojimi povinnosťami a požiadavkami na vykonávané služby definované vo Všeobecne záväzných podmienkach pre vykonávanie lesníckych činností v podmienkach š. p. Lesy SR a v Zákazkových listoch, je objednávateľ oprávnený dožadovať sa toho, aby dodávateľ odstránil vzniknuté nedostatky. Objednávateľ pre účely výkonu kontroly podľa predchádzajúcej vety vstupuje na miesto výkonu služby v súlade so zákazkovým listom.
  6. Objednávateľ je oprávnený pri hrubom porušení povinnosti dodávateľa okamžite zastaviť výkon dodávania služby, nariadiť dodávateľovi okamžité opustenie pracoviska, privolať orgány činné v trestnom konaní, nadriadených zástupcov objednávateľa, iné zložky štátnych orgánov (inšpektorát práce, hygienu, úrad životného prostredia apod.), písomne zachytiť priebeh porušenia výkonu dodania služby, žiadať písomné stanovisko dodávateľa služby pri porušení jeho povinností vyplývajúcich mu zo zmluvy a zákazkového listu.
  7. Dodávateľ je povinný upozorniť objednávateľa bez zbytočného odkladu na nevhodné pokyny, dané mu objednávateľom na vykonanie služby, taktiež ak pri vykonávaní služby zistí skryté prekážky, znemožňujúce vykonanie služby. Upozornenie môže byť vykonané telefonicky alebo písomne (faxom, listom alebo elektronicky).
  8. Objednávateľ služieb z dôvodu zmien prírodných, výrobných podmienok (najmä vplyvom počasia na výrobné podmienky), kalamitného výskytu škodlivých činiteľov, organizačných, riadiacich a iných vplyvov na lesnú výrobu (napr. zmenená požiadavka na trhu na sortiment drevnej komodity, nepriaznivej ekonomickej situácie a pod.), si vyhradzuje právo na zmenu zadávaných služieb v oblasti zmeny objemu vyplývajúceho zo zmluvy v rozsahu ± 30 % a termínov voči službám vyplývajúcich zo zákazkových listov.
  9. Činnosť pri odovzdávaní a preberaní pracoviska a pri kontrole dodržiavania technologických a kvalitatívnych požiadaviek sa pokladá za prácu na spoločnom pracovisku. Dodávateľ pri týchto činnostiach vytvorí podmienky na zaistenie bezpečnosti a ochrany zdravia zamestnancov na tomto spoločnom pracovisku v potrebnom rozsahu.
  10. Dodávateľ je povinný po ukončení lesníckych služieb miesto – pracovisko, na ktorom boli lesnícke služby vykonávané upratať a vyčistiť, a to od všetkého, čo na predmetné miesto prirodzené nepatrí, najmä, nie však výlučne, nástroje, odpad, znečistenie, veci ním donesené a pod. Dodávateľ sa zaväzuje splniť povinnosť podľa predchádzajúcej vety najneskôr v lehote tridsiatich (30) dní odo dňa ukončenia služieb.
  11. Účastníci zmluvy sa dohodli, že v prípade, ak si dodávateľ nesplní povinnosti podľa bodu 9. 10. tohto článku zmluvy, je objednávateľ oprávnený vykonať upratanie a vyčistenie miesta výkonu lesníckych služieb sám alebo prostredníctvom tretej osoby, pričom dodávateľ sa zaväzuje nahradiť objednávateľovi všetky náklady, ktoré mu vzniknú s uprataním a vyčistením miesta výkonu lesníckych služieb.
  12. Účastníci zmluvy sa zároveň dohodli, že porušením povinnosti dodávateľa uvedených v bode 9.10. tohto článku dohody vzniká objednávateľov právo na zaplatenie zmluvnej pokuty vo výške 1.000,00 EUR. Porušením povinnosti podľa bodu 9. tohto článku zmluvy vzniká objednávateľovi zároveň aj právo na odstúpenie od tejto zmluvy.

**Čl. 10**

**ZMLUVNÉ POKUTY**

* 1. V prípade omeškania dodávateľa s poskytnutím služby s dĺžkou trvania do 30 dní vrátane oproti termínu stanovenému v potvrdenom zákazkovom liste alebo určenému na základe tejto zmluvy napríklad, má objednávateľ právo uplatniť voči nemu zmluvnú pokutu vo výške 0,25 % z ceny služby pre dané pracovisko za každý deň omeškania. V prípade omeškania dlhšieho ako 30 dní sa zmluvná pokuta podľa tohto bodu neuplatní.
  2. V prípade omeškania s poskytnutím služby dodávateľom v trvaní dlhšom ako 30 dní oproti termínu stanovenému v potvrdenom zákazkovom liste alebo určenému na základe tejto zmluvy, môže si objednávateľ uplatniť zmluvnú pokutu vo výške 30 % z ceny služieb pre dané pracovisko - porast, ktoré nebolo ukončené včas.
  3. V prípade omeškania objednávateľa s úhradou faktúry v zmysle článku 7 tejto zmluvy si môže dodávateľ uplatniť úrok z omeškania 0,02 % z dlžnej ceny za každý deň omeškania.
  4. V prípade omeškania dodávateľa s prebratím pracoviska a/alebo začatím prác môže si objednávateľ uplatniť zmluvnú pokutu vo výške 1,0 % z ceny služby na danom pracovisku za každý deň z omeškania až do doby prebratia pracoviska a/alebo začatia prác.
  5. V prípade nedodržania určeného technologického postupu podľa zákazkového listu alebo požadovanej kvality prác uvedených vo Všeobecne záväzných podmienkach, má objednávateľ právo uplatniť voči dodávateľovi zmluvnú pokutu z ceny služby na danom pracovisku vo výške 15 %.
  6. Zaplatením zmluvnej pokuty podľa tohto článku nie je dotknutý nárok objednávateľa na náhradu škody prevyšujúci výšku dohodnutej zmluvnej pokuty.
  7. Objednávateľ je oprávnený zmluvné pokuty v zmysle tohto článku aj kumulovať.
  8. Účastníci podpisom tejto zmluvy potvrdzujú, že považujú zmluvné pokuty dojednané v tejto zmluve za zmluvné pokuty dojednané v primeranej výške, a to najmä s ohľadom na hodnotu a význam zabezpečovaných povinností účastníkov.

###### Čl. 11

**NÁHRADA ŠKODY**

* 1. Dodávateľ bude pri plnení predmetu zmluvy postupovať s odbornou starostlivosťou. Zaväzuje sa dodržiavať všeobecne záväzné predpisy, technické normy a podmienky tejto zmluvy. Dodávateľ sa bude riadiť východiskovými podkladmi objednávateľa, zápismi a dohodami oprávnených pracovníkov tejto zmluvy.
  2. Dodávateľ zodpovedá aj za škodu, ktorá vznikne na veciach, ktoré mu boli odovzdané na základe jednotlivých zákazkových listov.

**Čl. 12**

**ZODPOVEDNOSŤ ZA ŠKODU**

* 1. Dodávateľ v plnom rozsahu zodpovedá za prípadné škody, ktoré vzniknú objednávateľovi alebo tretím osobám v súvislosti s plnením predmetu tejto zmluvy.
  2. Dodávateľ zodpovedá za všetky škody priamo alebo nepriamo spôsobené lesníckymi činnosťami v ťažbovom procese, a to bez ohľadu, či boli spôsobené priamo ním alebo osobami, ktoré použil na výkon týchto služieb alebo na činnosti priamo alebo nepriamo súvisiace s nimi.
  3. Dodávateľ zodpovedá aj za škodu, ktorá vznikne na veciach, ktoré mu boli odovzdané na základe jednotlivých zákazkových listov.

**Čl. 13**

**CERTIFIKÁTY A OSVEDČENIA**

* 1. Dodávateľ je povinný počas platnosti tejto zmluvy byť držiteľom a mať v platnosti osvedčenia (i) o odbornej spôsobilosti v oblasti prípravkov na ochranu rastlín vydaným podľa § 32 Zákona č. 405/2011 Z. z. o rastlinolekárskej starostlivosti a o zmene Zákona NR SR č. 145/1995 Z. z. o správnych poplatkoch v znení neskorších predpisov; (ii) podľa Vyhlášky MPRV SR č. 492/2011 Z. z. o odbornom vzdelávaní v oblasti prípravkov na ochranu rastlín (ďalej spoločne len ako „Osvedčenia“).
  2. Na požiadanie objednávateľa je dodávateľ povinný kedykoľvek predložiť dôkaz o existencií a platnosti Osvedčenia, pričom v prípade jeho nepredloženia má objednávateľ právo postupovať podľa ods. 3 tohto článku zmluvy.
  3. V prípade nedodržania povinnosti dodávateľa podľa odsekov 1 až 2 tohto článku je objednávateľ oprávnený ho písomne vyzvať na nápravu porušovaných povinnosti a do nápravy pozastaviť práce a činnosti vykonávané na základe tejto zmluvy, pričom na ich nápravu mu poskytne lehotu nie kratšiu ako desať (10) pracovných dní. V prípade, ak k náprave nedôjde ani v lehote a na základe výzvy podľa predchádzajúcej vety, je objednávateľ oprávnený požadovať od dodávateľa zaplatenie zmluvnej pokuty vo výške 1.000,00 EUR za každé jednotlivé porušenie povinnosti. Zároveň je objednávateľ oprávnený odstúpiť od tejto zmluvy.

**Čl. 14**

**Osobitné podmienky plnenia zmluvy (tzv. doložka plnenia zmluvy)**

* 1. Dodávateľ sa zaväzuje, že zriadi transparentný bankový účet, ktorý bude vytvorený výlučne k platobným transakciám súvisiacim s predmetom obstarávania a bude poskytovať informácie o tom, že verejný obstarávateľ zaplatil úspešnému uchádzačovi - dodávateľovi.
  2. Cieľom tohto aspektu je dôraz verejného obstarávateľa na kontrolu dodržiavania korektných vzťahov v dodávateľskom reťazci, najmä vo vzťahu k platobným podmienkam, resp. kontrolu úhrad dodávateľa svojim zazmluvneným subdodávateľom.
  3. Objednávateľ je kedykoľvek oprávnený vyžadovať od dodávateľa preukázanie plnenia povinnosti voči svojim subdodávateľom.
  4. Z prehľadu transparentného účtu musia byť pri odchádzajúcich platobných transakciách jednoznačne identifikovateľné tieto parametre: výška platobnej transakcie / dátum vykonania platobnej transakcie / IČO alebo meno subjektu, ktorému je platobná transakcia vykonaná, / číslo bankového účtu uvedeného subjektu.
  5. Dodávateľ je povinný uhrádzať všetky platby svojim subdodávateľom do 5 pracovných dní odo dňa pripísania platby na účet zo strany objednávateľa.
  6. Pokiaľ si dodávateľ neplní svoje finančné záväzky voči subdodávateľom, objednávateľ nebude ďalej uhrádzať svoje záväzky voči dodávateľovi a zároveň nie je za tejto situácie v omeškaní s platbami.

**Čl. 15**

**ZÁVEREČNÉ USTANOVENIA**

* 1. Ak sa stane niektorá časť tejto zmluvy neplatnou, nemá to vplyv na platnosť celej uzavretej zmluvy.
  2. V prípade, ak nastanú právne skutočnosti majúce za následok zmenu v právnom postavení dodávateľa (napr. vyhlásenie konkurzu, vstup do likvidácie, zmena právnej formy, zmena v oprávneniach konať v mene dodávateľa) alebo akákoľvek iná zmena majúca priamy vplyv na plnenie zo strany dodávateľa, je dodávateľ povinný oznámiť tieto skutočnosti objednávateľovi najneskôr do 10 dní odo dňa, kedy tieto skutočnosti nastali. Ak tak neurobí, zodpovedá za škodu spôsobenú objednávateľovi v dôsledku porušenia tejto povinnosti a objednávateľ má právo okamžite odstúpiť od tejto zmluvy. Za akúkoľvek inú zmenu sa považuje aj zmena bankového spojenia dodávateľa, pričom k tejto informácii predloží aj potvrdenie príslušnej banky.
  3. Objednávateľ je povinný spracúvať osobné údaje v súlade s nariadením Európskeho Parlamentu a Rady 2016/679 o ochrane fyzických osôb pri spracúvaní osobných údajov a o voľnom pohybe takýchto údajov (GDPR), a to výlučne za účelom plnenia povinností podľa tejto zmluvy. Objednávateľ je povinný chrániť osobné údaje pred ich náhodným, ako aj úmyselným poškodením a zničením, náhodnou stratou, zmenou, nedovoleným prístupom a sprístupnením, ako aj pred akýmikoľvek inými neprípustnými formami spracúvania.
  4. Práva a povinnosti, resp. podmienky neupravené touto zmluvou sa riadia ustanoveniami Obchodného zákonníka, najmä ustanoveniami upravujúcimi zmluvu o dielo. Ostatné práva a povinnosti neupravené touto zmluvou a Obchodným zákonníkom sa spravujú ustanoveniami Občianskeho zákonníka.
  5. Zmluvné strany sa dohodli, že oznámenia, resp. písomnosti súvisiace s touto zmluvou sa považujú za doručené (v prípade neprebratia adresátom) dňom nasledujúcim po dni vrátenia nedoručenej zásielky odosielateľovi.
  6. Meniť alebo doplňovať text tejto zmluvy je možné len formou písomných dodatkov, ktoré budú platné, ak budú riadne potvrdené a podpísané oprávnenými zástupcami oboch strán tejto zmluvy. Postúpiť práva z tejto zmluvy môže dodávateľ len na základe písomného súhlasu objednávateľa. V prípade, že dodávateľa tvorí skupina dodávateľov, tak všetci dodávatelia tvoriaci skupinu sú ako účastníci tejto zmluvy zaviazaní objednávateľovi spoločne a nerozdielne.
  7. Dodávateľ je oprávnený postúpiť pohľadávky a iné práva vyplývajúce z tejto zmluvy voči LESOM Slovenskej republiky, štátny podnik len po ich predchádzajúcom písomnom súhlase.
  8. Zmluvné strany výslovne súhlasia so zverejnením zmluvy v jej plnom rozsahu vrátane príloh a dodatkov v centrálnom registri zmlúv vedenom na Úrade vlády SR.
  9. Táto zmluva nadobúda účinnosť dňom nasledujúcim po dni jej zverejnenia v Centrálnom registri zmlúv v súlade s § 47a Občianskeho zákonníka.
  10. Táto zmluva nadobúda platnosť dňom podpisu oboma zmluvnými stranami.
  11. Táto zmluva je vypracovaná v 4 vyhotoveniach, z ktorých dva si ponechá dodávateľ a dva objednávateľ.
  12. Neoddeliteľnou súčasťou tejto zmluvy sú nasledujúce prílohy:

1. Všeobecné záväzné podmienky pre vykonávanie lesníckych činností v podmienkach štátneho podniku LESY Slovenskej republiky
2. Dohoda o samofakturácii
3. Zákazkový list
4. Zoznam požadovaných technických prostriedkov
5. Rozsah zákazky a cenová ponuka
   1. Zmluvné strany a ich zástupcovia uzavreli túto zmluvu slobodne, vážne, žiadna zo strán, ani jej zástupca, nekonali v omyle, tiesni, či za nápadne nevýhodných podmienok. Zástupcovia zmluvných strán, respektíve zmluvné strany si zmluvu riadne prečítali, porozumeli jej obsahu a jednotlivým pojmom, obsah jednotlivých pojmov si riadne vysvetlili a na znak súhlasu dohodu podpisujú.

|  |  |  |
| --- | --- | --- |
| V ................*........*., dňa ..................... |  | V ........................., dňa ..................... |

|  |  |  |
| --- | --- | --- |
| Objednávateľ: |  | Dodávateľ: |

|  |  |  |
| --- | --- | --- |
| **Ing. Ján Vavrek**  riaditeľ OZ |  | **obchodné meno**  zastúpená titul, meno a priezvisko  funkcia |

**Prílohy Zmluvy o dielo:**

1. *Všeobecné záväzné podmienky pre vykonávanie lesníckych činností v podmienkach štátneho podniku LESY Slovenskej republiky*

Tvorí samostatnú prílohu vo formáte \*.docx.

1. *Dohoda o samofakturácii*

Tvorí samostatnú prílohu vo formáte \*.docx.

1. *Zákazkový list*

Tvorí samostatnú prílohu vo formáte \*.docx.

1. *Zoznam požadovaných technických prostriedkov*

Tvorí samostatnú prílohu vo formáte \*.docx.

1. *Rozsah zákazky a cenová ponuka (pozn.: je totožná s prílohou č. 1 Výzvy na predkladanie ponúk)*

Tvorí samostatnú prílohu vo formáte \*.xlsx.